עדן גולן

עדן גולן (נולדה ב-5 באוקטובר 2003) היא זמרת-יוצרת ומפיקה מוזיקלית ישראלית; זוכת העונה העשירית של "הכוכב הבא לאירוויזיון" ונציגת ישראל באירוויזיון 2024 עם השיר "Hurricane", שהגיע למקום החמישי בתחרות. גולן נולדה וגדלה בכפר סבא לאדי ואולגה גלגולב, שבהמשך עיברתו את שמם לגולן. הוריה ממוצא לטבי ואוקראיני. מגיל 3 וחצי ועד גיל 7 התאמנה בהתעמלות אמנותית והשתתפה במספר תחרויות שונות. בגיל 5 וחצי, בסוף שנת 2009, עברה עם משפחתה למוסקבה לצורך עסקיו של אביה. לימים סיפרה כי המעבר הזה היה קשה מאוד עבורה. לדבריה, החברה הרוסית לא קיבלה אותה. בגיל 9 החלה ללמוד פיתוח קול. בשנת 2014 התמודדה בתחרות "הגל החדש ג'וניור 2014" (רו') שהתקיימה בארטק שבחצי האי קרים, שטח שנכבש באותה שנה על ידי רוסיה. באותה תחרות התמודדה גם הישראלית אמילי קופר. בשנת 2015 השתתפה בתחרות לבחירת הנציג הרוסי לאירוויזיון הילדים 2015, עם השיר "Schastye" אך הגיעה למקום החמישי ולא נבחרה. בשנת 2018 השתתפה בעונה החמישית של "The Voice Kids Russia". בשלב האודישנים ביצעה את "Love on the Brain" של ריהאנה, ובחרה את פלאגיה לשמש עבורה כמנטורית. במרוצת הזמן העפילה לשלב הגמר, שם הודחה ולא דורגה בשלושת המקומות הראשונים. לאחר התוכנית נועד עמה מפיק רוסי, שהתרשם מיכולותיה וצירף אותה ללהקת פופ-בנות במוסקבה בה השתתפה במשך שנתיים. גולן שבה לישראל בגיל 18 בתחילת שנת 2022. באותה שנה, פרסמה את סינגל הבכורה שלה, "Ghost Town", שיתוף פעולה עם המפיק הליטאי לאקי לוק, שצבר כ-700 אלף השמעות בספוטיפיי. ב-30 בדצמבר פרסמה את "Let Me Blow Ya Mind" עם TYMMA. ב-2023 הוציאה לאור שני שירים: "Taxi" ו-"Dopamine". באותה השנה השתתפה בפרק סיום העונה השנייה של תוכנית המציאות "רואים את הקול" והודחה בסיבוב הראשון, בשלב הרושם הראשוני. באותה שנה הופיעה גם כרקדנית בקליפ לשיר "תיק קטן" של נס וסטילה. בסוף שנת 2023 השתתפה בעונת העשור של "הכוכב הבא לאירוויזיון". בעת האודישן שלה, בו ביצעה את "Rise Up" של אנדרה דיי, לראשונה בתולדות התוכנית, צברה ציון של 100%. היא הגיעה לגמר התחרות ובחלקו הראשון של מופע הגמר, ביצעה את "I Have Nothing" של ויטני יוסטון, ומאוחר יותר את "I Don't Want to Miss a Thing" של להקת אירוסמית'. היא דורגה במקום הראשון, ונבחרה לייצג את ישראל באירוויזיון 2024. ב-10 במרץ 2024 נחשף השיר "Hurricane", איתו ייצגה גולן את ישראל באירוויזיון 2024 בשוודיה. גולן התחרתה בחצי הגמר השני של האירוויזיון והעפילה לגמר. בהמשך הופיעה בגמר והגיעה למקום החמישי. במאי, ימים ספורים לאחר התחרות, החלה לשמש כפרזנטורית של חברת "נטורל פורמולה" ושל רשת פוקס. ביוני השתתפה במצעד ההצדעה לישראל בניו יורק, כאורחת הפדרציה היהודית של ניו יורק, לצד ראש העיר אריק אדמס. בספטמבר 2024 גולן סיפרה כי היא מתכוננת להתגייס לצה"ל לאחר שדחתה את גיוסה בעקבות מגוריה במוסקבה והשתתפותה באירוויזיון. באותו החודש, הוציאה גולן את הסינגל "Older". ב-7 באוקטובר 2024 ביצעה גולן את "October Rain", באירוע זיכרון של שגרירות ישראל באו"ם לציון שנה לטבח 7 באוקטובר. באותו היום, כחלק מפרויקט "שבעה שירים באוקטובר" של גלגלצ ומשרד הביטחון, הוציאה את הסינגל "מה היינו בחיינו" בהשתתפות עילי בוטנר. גולן רווקה ומתגוררת בתל אביב-יפו. 2015: "Schastye" 2022: "Ghost Town" 2022: "Let Me Blow Ya Mind" 2023: "Taxi" 2023: "Dopamine" 2024: "Hurricane" 2024: "Older" 2024: "מה היינו בחיינו" אתר האינטרנט הרשמי של עדן גולן (באנגלית) עדן גולן, ברשת החברתית אינסטגרם עדן גולן, ברשת החברתית טיקטוק עדן גולן, סרטונים בערוץ היוטיוב עדן גולן, במסד הנתונים הקולנועיים IMDb (באנגלית) עדן גולן, באתר אפל מיוזיק (באנגלית) עדן גולן, באתר ספוטיפיי עדן גולן, באתר Last.fm (באנגלית) עדן גולן, באתר MusicBrainz (באנגלית) עדן גולן, במיזם "אישים" לתיעוד היצירה הישראלית ערן סויסה, "מרשה לעצמי לפנטז": עדן גולן מסתערת על אירופה, באתר ישראל היום, 21 באפריל 2024 הילה יהודה, ‏"מרגישה שאני צריכה להוכיח את הישראליות שלי, אבל אין מה להוכיח. אני הכי ישראלית שיש", באתר ‏מאקו‏, 2 בפברואר 2024 אלון פרוכטר, עדן גולן על קריאות הבוז באירוויזיון: "הייתי בשוק שהגיעו לרמה כזאת", באתר כאן – תאגיד השידור הישראלי, 20 ביוני 2024 דורית אסרף מזרחי, עדן גולן חושפת: "הייתי צריכה להתחפש כדי שלא יפגעו בי", באתר כאן – תאגיד השידור הישראלי, 11 ביולי 2024 כמו ראש ממשלה: כך נראית השיירה של עדן גולן במאלמו | תיעוד, באתר ‏מאקו‏, 9 במאי 2024 יונתן ריגר, ‏"התחפשתי כדי להגן על חיי": עדן גולן חושפת את הדרמה באירוויזיון, באתר ‏מאקו‏, 21 ביולי 2024 רן בוקר, עדן גולן חושפת: "באירוויזיון נאלצתי להתחפש כדי שלא יפגעו בי", באתר ynet, 11 ביולי 2024 עדן גולן חושפת את ההשפלה בגמר האירוויזיון: "העמידו אותי בנפרד", באתר אייס, 21 ביולי 2024 נועם כהן, ‏"חשפו את עצמם": התגובות בעולם לביצוע של עדן גולן ל-October Rain, באתר ‏מאקו‏, 19 במאי 2024 נעה צימר הוקר, ‏עדן גולן חושפת: "אני עדיין מקבלת איומים", באתר ‏מאקו‏, 21 במאי 2024 נועם כהן, ‏"עצוב שיהודייה צריכה להסתתר": עדן גולן חושפת שנאלצה להתחפש במאלמו, באתר ‏מאקו‏, 11 ביולי 2024 "Israel's Eurovision entry takes 5th place, and 12 points from the UK". The Jewish Chronicle. 11 במאי 2024. נבדק ב-12 במאי 2024. {{cite news}}: (עזרה) "Russia: JESC 2015 national final set for September 25". wiwibloggs (באנגלית אמריקאית). 2015-09-16. נבדק ב-2022-05-25. הילה יהודה, ‏"מרגישה שאני צריכה להוכיח את הישראליות שלי, אבל אין מה להוכיח. אני הכי ישראלית שיש", באתר ‏מאקו‏, 2 בפברואר 2024 ערן סויסה, "חולמת לעשות לנו כבוד": האם עדן גולן תייצג אותנו באירוויזיון?, באתר ישראל היום, 31 בינואר 2024 גמר "הכוכב הבא": נחשפו 4 השירים והחלה ההצבעה בדרך לאירוויזיון, באתר אייס, 5 בפברואר 2024 עדן גולן תייצג את ישראל באירוויזיון 2024 - אירוויזיון 2024, באתר EuroMix, ‏6 בפברואר 2024 דורית אסרף מזרחי, עכשיו זה רשמי: עדן גולן תבצע את "הוריקן" על הבמה בשוודיה, באתר כאן – תאגיד השידור הישראלי, 7 במרץ 2024 ליהיא גלמן רם, "פחות משבוע אחרי האירוויזיון: עדן גולן קוטפת קמפיין ראשון, באתר ישראל היום, 15 במאי 2024 עדן גולן זכתה בקמפיין נוצץ: זה הסכום המטורף שתקבל מהראל ויזל, באתר אייס, 27 במאי 2024 ‘Bring them home’ chants replace usual festive mood at New York’s annual parade for Israel – The Forward, The Forward, ‏2 ביוני 2024 דור מלול, מתי טוכפלד, עדן גולן, משפחות חטופים ועשרות אלפי תומכים: שידור ישיר מהצעדה למען ישראל בניו יורק, באתר www.israelhayom.co.il, ‏02.06.2024 יפעת מנהרדט, עדן גולן מתכוננת לגיוס לצה"ל: "יש לי צמרמורת רק מלחשוב לשיר לחיילים", באתר ynet, 9 בספטמבר 2024 דורית אסרף מזרחי, אחרי "הוריקן": עדן גולן הוציאה סינגל ראשון, באתר כאן – תאגיד השידור הישראלי, 25 בספטמבר 2024 בוקר, רן (2024-10-07). "עדן גולן ביצעה באו"ם את השיר שנפסל באירוויזיון באירוע לציון שנה למלחמה". Ynet. נבדק ב-2024-10-10. הכירו את עדן גולן, באתר ‏מאקו‏, 4 בינואר 2024